## Datum: 4. 6. 2020

 **VPIS PUSTNIH OBHODOV LOČKIH KOSCEV, ORAČEV IN SVATOV V NACIONALNI REGISTER NESNOVNE KULTURNE DEDIŠČINE**

**VABILO NA TISKOVNO KONFERENCO**

**Vabimo vas na tiskovno konferenco**

**v torek, 9. junija 2020, ob 9. uri v Dobovi pri skulpturi Kosca.**

Na tiskovni konferenci bodo sodelovali:

1. Miro Kovačič, Turistično društvo Dobova, predsednik Sekcije Fašjenk
2. Ivan Kovačič, Federacija Evropskih Karnevalskih Mest za Slovenijo FECC, podpredsednik
3. Ivan Molan, župan občine Brežice
4. Alenka Černelič Krošelj, Posavski muzej Brežice, direktorica
5. dr. Tanja Roženbergar, Slovenski etnografski muzej, direktorica
6. mag. Adela Pukl, Slovenski etnografski muzej, muzejska svetovalka

V upanju na snidenje Vas lepo pozdravljamo.

*Kratek opis:*

*Pustni obhodi ločkih koscev, oračev in svatov je pustna šega, ki je bila 7. maja 2020 na predlog Koordinatorja varstva nesnovne kulturne dediščine vpisana v nacionalni Register nesnovne kulturne dediščine. S tem vpisom so se pridružili 80 do sedaj vpisanim enotam, ki predstavljajo pestro zakladnico različnih enot nesnovne kulturne dediščine Slovenije. Prav v razdelku pustnih šeg je bilo v Registru do sedaj 11 enot iz različnih koncev Slovenije. Od letošnjega maja dalje, pa so med njimi tudi Pustni obhodi ločkih koscev, oračev in svatov. Predlog za vpis v Register so v Slovenskem etnografskem muzeju pripravili na podlagi ustrezne dokumentacije iz Posavskega muzeja Brežice in v sodelovanju z nosilci dediščine. Kot dediščino, ki ustreza vsem merilom za vpis v Register, je potrdila strokovna delovna skupina Koordinatorja varstva nesnovne kulturne dediščine, ki deluje v okviru Slovenskega etnografskega muzeja.*

*Veselimo se vsakega novega vpisa v nacionalni register, saj na tak način ohranjamo in vzpodbujamo živost dediščine in prepletamo njene tradicionalne in sodobne pojavne oblike.*